Kosmos-2475
Kosmos-2475 (Космос-2475) ir Krievijas GLONASS globālās navigācijas sistēmas pavadonis. Orbītā palaists 2011. gada novembrī. Tas ir pavadoņu sērijas GLONASS-M aparāts. Glonass zemes vadības kompleksa numurs 743. Izvietots Glonass sistēmas pirmajā orbitālajā plaknē, punktā Nr. 8. Kosmos-2475 tika palaists 2011. gada 4. novembrī 12:51:41 UTC ar nesējraķeti Proton-M/Briz-M no Baikonuras kosmodroma. Šī bija pirmā reize, kad Glonass palaists ar dzinējbloku Briz-M. 18:41 UTC pavadonis atdalījās no Briz-M. 2012. gada 20. septembrī Kosmos-2475 sākta aktīva darbība un ieslēgts sistēmā. Sākotnēji atradās pirmajā orbitālajā plaknē, punktā Nr. 2. 2012. gada 17. oktobrī GLONASS-M Nr. 743 izvadīts no darba režīma un pārcelts orbitālajā rezervē. Tā vietā no rezerves 22. oktobrī darba režīmā pārcelts GLONASS-M Nr. 712 (darba punkts Nr. 2). Līdz 2013. gada martam Kosmos-2475 tika pārvadīts uz 8. darba punktu, lai nomainītu 701K. 22. februārī tas sāka signāla translāciju, bet tā kā 701K nebija atslēgts, abu pavadoņu raidīšana no viena punktā dažiem uztvērējiem radīja problēmas. 2018. gadā GLONASS-M Nr. 743 vairākkārt tika pārtraukta tā ekspluatācija un veikti profilaktiskie darbi.